User:Kathlen.magsombol



Liwanag sa dilim, iyan si Kathleen. Isang batang ipinagkaloob sa kanyang dalawang mapagmahal na magulang na sina Filomeno at Mary Grace noong ika-21 ng Enero taong 2000. Hindi pa man labis na nasusulit ang pagiging bata ay nasundan na agad ng isa pang anak sa edad na dalawa na nagngangalang Kim at kalaunan ay sinundan pa ni KC. Ang kanilang pamilya ay nakatira sa Cuenca, Batangas kung saan kilala ang kanyang ama dahil sa pagiging konsehal,ang kanyang ina dahil sa pagiging lokal na midwife, ang kapatid na si Kim sa pagiging matalino at magaling sa basketball, ang bunsong kapatid na si KC sa pagigging maganda at palakaibigan, at si Kathleen bilang anak ni Filomeno at Mary Grace at kapatid ni Kim at KC.

Si Kathleen...

 * 46525385_315861742343219_6842160941530873856_n.pngng pinapasok ng ina sa edad na tatlo at nalinang ang isipan sa paaralan dahil na din sa tulong ng kanyang ina. Maliban noong Grade 1,  kasama si Kathleen sa top 10 magmula ng mag-aral siya dahil siya ay masipag, masipag, at masipag. Sa murang edad ay namulat na may malaking parte siyang ginagampanan, ang pagiging panganay. Dahil dito, sinamantala niya ang pagmamanipula sa kanyang dalawang nakababatang kapatid. Napapasunod niya ang dalawa at kung hindi man sumunod ay kinakampihan naman siya ng ama at ina sa paniniwalang tama ang ginagawa niya. Subalit kapag nag-aasaran, laging pinagtutulungan ng dalawang nakababatang kapatid si Kathleen dahil sa kainitan ng ulo at pagkamapikunin nito. Sa pamilya, siya ang tagapag-desisyon sa halos lahat ng bagay. Ang bawat miyembro bago gumawa ng desisyon ay komokunsulta muna sa kanya. Bilang nangangarap na maging accountant, siya ang namamahala sa pagbabadyet at pagsisiguro na may maitatabing pera sa bangko.


 * [[File:46517032_326409361275170_5875622527736217600_n.png|thumb|284px|

]]Kilalang tagapagplano ng gala ng barkada. Madalas gabihin sa galaan dahil hindi gaano kahigpit ang magulang. Kapag nagpapaalam ang mga kaibigan sa mga magulang, pangalan niya ang laging nakasanla. Katulad sa bahay, siya ang madalas na asarin at pikunin. Sa mata ng mga nakakakilala sa kanya simula pagkabata, siya ay maaitim. Nabawasan subalit maitim pa din. Pumusyaw subalit maitim pa din. Kaya tinagurian na siyang "Putim". Noong una ay nasasaktan pa siya subalit ngayon ay nasasaktan pa din. Tanggap niyang hindi siya perpekto subalit nahihirapan pa din siya sa tuwing pinaparamdam sa kaniya ng ibang tao na masamang maging hindi perpekto.



Sa kasalukuyan, patuloy siyang nagsisikap na maging CPA. Umpisa pa lamang ay nahihirapan na lalo na at bago siya sa malaking unibersidad. Hindi siya sanay makipag-kaibigan sa mga tao dahil pakiramdam niya ay responsibilidad niyang batiin ang mga ito kapag kanyang nakakasalubong. Kung kaya't minabuti niyang dumistansya na lamang. Subalit sa ngayon, mas maayos at madali ang nagiging takbo ng buhay kolehiyo niya dahil sa mga taong kaniyang nakilala at naging mga kaibigan. Pinaramdam ng mga ito sa kanya na madali lang ang mahihirap na bagay kung ikaw ay may kadamay. Maswerte sya dahil ang mga kaibigang ito ay hindi nanghahatak pababa bagkus ay isasama ka sa taas.



Ilang taon ay matutupad na nya ang pangarap nya at ng kanyang nanay, ang maging CPA. Ilang beses na umiyak, ilang beses na sinisi ang sarili, Ilang beses na syang nabigo, pero hindi naisipang sumuko.

Si Kathleen, sa kabila ng maitim na kulay ng balat, sa kabila ng pagiging hindi perpekto, sa kabila ng pagiging mainitin ng ulo, ay nagsisilbing liwanag sa kadiliman na hinaharap ng malalapit sa kanya. Hindi man niya maipahayag ang kaniyang pag-aalala harap-harapan ay totoo naman ito kung magmalasakit. Kaya't si Kathleen, maitim man sa inyong paningin, tinry ng mag-Kojik subalit talab ay wala pa rin, susubukan naman ang Silka at nawa sana'y palarin!